CIA:n vankilennot

CIA:n vankilennot ovat Euroopan neuvoston Ihmisoikeus- ja lakiasiainkomitean mukaan tapahtumasarja, jossa Yhdysvaltain keskustiedustelupalvelu CIA on suorittanut kansainvälisen oikeuden vastaisia pidätyksiä ja kiertänyt Yhdysvaltain lakia järjestämällä lain kieltämiä kuulusteluja ulkomailla salaisissa paikoissa ja ilmatiloissa kaupallisille yrityksille kuuluneissa lentokoneissa.

Vuonna 2007 Euroopan neuvoston Ihmisoikeus- ja lakiasiainkomitean julkaisema Secret detentions and illegal transfers of detainees involving Council of Europe member states: second report -raportti toteaa, että CIA:n salaisia pidätyskeskuksia ja vankilentoja voidaan pitää tosiasiallisina ja että CIA on mahdollisesti suorittanut pidätyksiä myös muualla Euroopassa.

Asia tuli julkisuuteen ensimmäistä kertaa kun sveitsiläinen SonntagsBlick-lehti väitti artikkelissaan, että CIA:lla on Itä-Euroopassa salaisia vankiloita, joissa voidaan käyttää kuulustelumenetelmiä, jotka ovat Yhdysvaltain lain vastaisia.

Parlamentaarisia tutkimuksia

Euroopan parlamentti 
Europarlamentti perusti tilapäisen komission tutkimaan CIA:n vankilentoja, jonka raportoijana toimi italialainen MEP Claudio Fava.

Salaista vankilatoimintaa tutkivan väliaikaisen valiokunnan suomalaisjäsenet ovat Ville Itälä (varajäsen), Henrik Lax (varajäsen) ja Reino Paasilinna (varajäsen).

Euroopan neuvosto 
Myös Euroopan neuvosto tutki asiaa. Sveitsiläinen Dick Marty johti tutkimuksia ja sai runsaasti tietoja asiasta osoittaen 14 maan tukeneen CIAn toimintaa. Monia tietolähteitä ei julkaistu.

Vuonna 2007 Euroopan neuvoston Ihmisoikeus- ja lakiasiainkomitean julkaisema Dick Martyn toinen raportti toteaa että voidaan pitää tosiasiana sitä, että CIA:lla on ollut salaisia pidätyskeskuksia Puolassa ja Romaniassa useiden vuosien ajan, ja että ei voida sulkea pois mahdollisuutta että CIA on suorittanut pidätyksiä myös muualla Euroopassa liittyen Yhdysvaltain presidentin puheessaan 6. 9. 2008 mainitsemaan High Value Detainees -ohjelmaan. Samoin raportissa tuomitaan Yhdysvaltain, Puolan, Romanian, "Entisen Jugoslavian Makedonian tasavallan", Italian ja Saksan, sekä Venäjän tiedustelujärjestöjen toimet joilla salattiin vakavia ihmisoikeusloukkauksia. Lisäksi raportti peräänkuuluttaa tietoja ja asianomaisten laillisoikeudellista vastuuta näistä vakavista ihmisoikeusloukkauksista.

Suomen osuus 
Vuonna 2012 Amnestyn edustaja Julia Hall kertoi europarlamentin kuulemisessa Brysselissä, että Suomi on ollut vastahakoinen selvittämään tietoja vankilennoista. Vuonna 2014 eduskunnan oikeusasiamies Petri Jääskeläinen totesi, ettei vankilennoista voi saada enää yksityiskohtaista tietoa koska tiedot ovat hävinneet.

Epäiltyjä vankiloita 
 Makarov-11 Kiovan alueella Ukrainassa, entinen ydinräjähteiden varastointipaikka ja sotilasalue numero 1247 kymmentä kiinni otettua varten.

Epäiltyjä lentoja ja lentokenttiä

Romaniassa 
 Constanta-Mihail Kogalniceanu

Irlannissa 
 Shannonin lentoasema

Tšekissä 
 Václav Havelin kansainvälinen lentoasema

Yhdistyneessä kuningaskunnassa 
 Derryn lentoasema
 Belfastin kansainvälinen lentoasema

Lentoyhtiöitä tai lentokoneita omistavia yhtiöitä 

 Aero Contractors
 Alamada Corp Trustee c/o Jetran International Ltd
 Apache Aviation N404AC 1384 Gulfstream IV
 Aviation World Wide Services Inc.
 Aviation Specialties Inc.
 Blackwater USA
 Bayard Foreign Marketing LLC
 Centurion Aviation Services Inc.*
 Crowell Aviation Technologies Inc.
 Devon Holding and Leasing Inc.
 Evergreen International Airlines Inc*
 Falcon Air Express*
 Gemini Air Cargo Inc*
 Jefferson Financial Company
 Keeler and Tate Management LLC
 Kramer Investments Company

 Lowa Ltd.
 MJG Aviation N829MG Gulfstream III
 Omni Air International Inc*
 Orbital Sciences Corporation*
 Premier Executive Transport Services, Boeing 737 N313P ja N4476S
 Rapid Air Transport Inc. / Rapid Air Trans Inc.
 Path Corporation
 Phoenix Air Group*
 Polar Air Cargo Inc*
 Presidential Airways
 Prescott Support
 Ryan International Airlines*
 Southern Air Inc*
 Stevens Express Leasing Inc.
 Tepper Aviation Inc.
 United States Aviation Co.

* Yhtiöillä on lupa laskeutua kaikkialla Yhdysvaltain sotilaslentokentille.

Lähteet

Aiheesta muualla 

 
 
 
 
 
 
 

Ihmisoikeusloukkaukset
Tiedustelu
CIA
2000-vuosikymmen